Hyvä katsoja! Tervetuloa Herra käyttää lääkäriä -ohjelmaan!
Olemme kolmessa aiemmassa jaksossa käsitelleet -
tuki- ja liikuntaelimiä ja niiden kudoksia.
Millaisia kudokset ovat? Mitä on luu? Mitä on rusto? Mitä on jänne?
Nyt siirrymme käsittelemään näiden kudosten sairauksia.
Puhutaan ensin lihaksista, niiden sairauksista ja lihasreumasta.
Lihas on elin, joka muuttaa -
ravinnossa olevaa energiaa liike-energiaksi.
Ilmiö on vähän kuin laitettaisiin auton tankki täyteen bensaa -
ja sitten muutettaisiin se mäntien kautta liike-energiaksi.
Samoin lihaskin toimii. Syömme esim. kaurapuuroa.
Elimistö muuttaa sen energia- rikkaiksi polttoainemolekyyleiksi,
joissa tuotetaan bensiini pienten ATP-dynamojen avulla.
Ne surraavat huimaa vauhtia ja tuottavat meille bensaa -
kirjaimellisesti yhden tankillisen/vrk eli 40-50 kg, -
jonka tarvitsemme päivittäisiin toimintoihimme.
Tässäkin on nerokas järjestelmä. Ruoka muutetaan dynamojen avulla -
erikoispolttoaineeksi (ATP), jonka avulla lihas toimii.
Lihaksessa on sidekudosta, kalvoja, erilaisia toimintayksiköitä.
Se on tosi mielenkiintoinen itsesäätelevä elin, -
joka mahdollistaa kaiken elämän.
Poikkijuovainen lihas on tahdonalaista.
Osittain siinäkin on automatiikkaa.
Sileä lihas suolistossa pistää ruokaa eteenpäin.
Rauhasissa on erilaisia supistuvia soluja, jotka niitä tyhjentävät.
Lihakset voivat myös sairastua, jos niitä ylirasitetaan.
Lisäksi on lihassairauksia, joista emme oikeastaan tiedä, -
mikä niitten syy on.
Jos lihas menee nekroosiin tai tuhoutuu, -
siitä vapautuu paljon myoglobiinia. Se voi aiheuttaa munuaisvaurion.
Jos joku pyörtyy/sammuu pariksi päiväksi, -
lihakset lytistyvät ja lihaskudokset menevät osittain kuolioon.
Myoglobiinia vapautuu vereen ja se voi tukkia munuaiset.
Tiedämme, että lihakset rasitettaessa kovasti väsyvät.
On totta, että kaikki tuki- ja liikuntaelinkudokset ylirasituksessa -
voivat väsyä niin, että ne menevät rikki.
Esim. maratonin loppuvaiheessa akillesjänne voi olla -
niin rasittunut, että vetolujuus on puolittunut.
Jos se normaalisti kestää 500 kg:n vedon, niin se kestää vain 250 kg.
Samoin kaikki jänteet ja lihakset ovat ankkuroituneet luukalvoon.
Luukalvohan on tiheää valkuaisaine- kudosta, -
johon kudotaan jänteen pää kiinni.
Siinä on kudelma kudelmassa kiinni.
Rasitettaessa se voi heikentyä ja voi jopa revetä irti niin, -
että jänne repäisee kiinnityskohtansa irti ja tulee luuta mukaan.
Semmoistakin voi sattua urheilussa ja tapaturmissa.
Lihaksia täytyy siis venytellä, treenailla, käyttää huolellisesti.
Ei pidä ylirasittaa. En halua loukata maratoonareita, -
mutta se alkaa olla äärirajoilla oleva laji.
Onko se enää terveellistä vai ei? Monia mielipiteitä voi olla, -
mutta siihenkin järki mukaan, -
ettei kohtuuttomasti ylirasita -
näitä nerokkaasti suunniteltuja rakenteita, mitä ihmisessä on.
Puhutaan myös ns. lihasreumasta.
Sillä on hieno nimi polymyalgia rheumatica.
Se ei ole kovin yleinen, vaan verrattain harvinainen, -
mutta sitäkin dramaattisempi.
Sitä esiintyy enemmän naisilla. Yleensä n. 70-vuotiailla naisilla -
voi tulla hirvittävän kova lihassärky aika yllättäen -
ja nopeasti. Polymyalgia rheumatica on tauti, -
jota kutsutaan myös lihasreumaksi.
Se on nimenomaan iäkkäiden reumaattinen sairaus, -
vaikkei sillä nivelreuman kanssa ole mitään tekemistä.
Aika harvoin sitä on alle 50-vuotiailla.
Yleisin alkamisikä on tosiaan noin 70 vuotta.
Se ei ole ihan yleinen. 40-vuotisen lääkäriurani aikana -
olen nähnyt niitä ehkä 1-2/vuosi.
Jos minäkin katson 4 000-4 500 potilasta vuodessa, -
niin sitä luokkaa se on.
Yli 50-vuotiaista siihen sairastuu Suomessa vuosittain -
noin 5-10 henkeä 10 000:sta.
2/3 sairastuneista on naisia. Sairauden syytä ei tunneta.
On aika jännittävää, jos sairauksia on 30 000, ehkä enemmänkin, -
voi olla, että 80 %:ssa niistä ei tiedetä syytä.
Sairauksia on paljon, muttei ole voitu osoittaa tarkkaa syytä, -
miksi sairaus tulee, miten sitä voisi estää. Ei tiedetä.
Se on mysteeri. Ihmiskunta kerää sairauksia koko ajan lisää.
Koko ihmiskunnan perimässä kokonaisuutena tällä hetkellä -
on yli 80 miljoonaa mutaatiota, -
jotka ovat huononnuksia alkuperäiseen eli Adamiin ja Eevaan.
He alkoivat syntiinlankeemuksessa huonontua.
Voi olla, että sairauksia aiheuttavia informaatiohäiriöitä -
tässä kirjastossa on ehkä noin 150 000-160 000.
Jokaisella on sairauksia aiheuttavia geenejä -
varovastikin arvioiden 100 kpl, ehkä enemmänkin.
Sairauksia tuottavia geenejä on 2-4 kpl.
Siksi kukaan ei ole oikeastaan terve.
Olen vitsaillut, että jos joku väittää olevansa terve, -
tulkoon vastaanotolle, niin löydän jonkun sairauden.
Langenneessa maailmassa on paljon sairauksia. Niitä kertyy koko ajan.
Jokainen sukupolvi tuo mukanaan varovastikin arvioiden -
ainakin 100 uutta sairautta. Siitä voisi sanoa sen, -
että jos uskomme, - kuten minä uskon -
että Raamattu ja sen aikataulu on totta, -
Adam ja Eeva luotiin silloin, kun Raamattu sanoo.
Tuli syntiinlankeemus, ja sairauksia alkoi kertyä.
Niitä on nyt tämä määrä ja tiedämme sen sopivan Raamatun aikatauluun.
Darvinistit väittävät ihmisen olleen 100 000 vuotta.
Se ei voi pitää paikkansa. Nykyvauhdilla 100 000 vuodessa -
sairauksien määrä olisi tappanut ihmisen sukupuuttoon 10 kertaa.
Ihmiskunnalla on tämän sairaus- painolastin alla ehkä -
500-100 sukupolvea jäljellä. Sitten kuolemme väistämättä sukupuuttoon.
Kaikki, mitä langenneessa luoma- kunnassa näemme, -
kuolevat sukupuuttoon. Ei täällä paremmaksi tulla.
Tämäkin modernin tieteen havainto vahvistaa täysin Raamatun totuuden.
On luotu täydellinen Adam ja Eeva, on langettu syntiin, -
sairauksia on kertynyt, ja nyt ollaan tässä.
Kaikki aikataulut pitävät erittäin hyvin kutinsa.
Tästä on suomeksi julkaistu joulukuussa erinomainen kirja -
gen. prof. J. Sanfordin Eliömaailma rappeutuu, josta saa lisätietoja.
Se on yksi tärkeimpiä kristillisiä kirjoja viime vuosilta.
Mutta takaisin polymyalgia rheumaticaan eli lihasreumaan.
Se esiintyy usein yli 70-vuotiailla naisilla. Syytä ei tunneta.
Miten se ilmenee? Oireet alkavat yleensä -
melko äkisti 1-2 päivän kuluessa.
Joskus se kehittyy muutaman viikon kuluessa, -
mutta tunnusomaista sille on hyvin nopea kehittyminen.
Se tulee vähän kuin salaman isku.
Tyypillistä on niskan-hartian -seudun -
ja lantion-reisien -seudun kipu ja jäykkyys.
Siis niskan-hartian ja lantion- reisien seudun kipu ja jäykkyys.
Kipua on etenkin yöllä ja aamulla.
Siihen liittyy pitkällinen aamujäykkyys ja -kankeus.
Melko äkisti muutamassa päivässä alkava aika ankara -
hartian-niskan, lonkan-reiden -seudun kipu ja jäykkyys.
Kyllä se niin kova on, että ajaa potilaan vastaanotolle.
Kun ajattelen omia tapauksiani, niin ovat aika pikaisesti tulleet -
päivystäjän/hoitajan kautta. Jäykkyys voi olla jopa niin paha, -
että on vaikeuksia pukeutua. Siis melkoinen katastrofi tulee.
Vaikka vaiva alkaa äkisti, se jatkuu pitkään.
Yleensä tautiprosessit polymyalgia rheumaticassa (lihasreumassa) -
kestävät 1-2 vuotta.
Siihen liittyy myös yleisoireita, kuten vähän kuumetta, väsymystä, -
ruokahaluttomuutta. Joskus epätavallista väsymystä -
voi esiintyä viikkoja/kuukausia ennen varsin äkillistä puhkeamista.
Sitten tärkeä asia: osalla voi olla päänsärkyä, -
johon liittyy ohimoseutujen aristus.
Tämmöiseltä potilaalta pitäisi aina tunnustella, onko ohimon arkuutta.
Tämä voi olla merkki tähän joskus liittyvästä -
ohimovaltimon tulehduksesta, ns. temporaaliarteriitista.
Verenkierto voi valtimon tulehduksen takia häiriintyä niin, -
että seurauksena voi olla sokeus, jos vaivaa ei hoideta ajoissa.
On siis hyvin tärkeää mennä heti hoitoon, -
kun tämmöisiä voimakkaita oireita tulee ja sitten muistaa tämä.
Lääkärikin toivon mukaan muistaa tutkia, onko tässä painoarkuutta, -
onko ohimovaltimo tulehtunut. Se on hoidettava heti.
Muuten seurauksena voi jopa olla sokeus.
Kun tämmöisiä oireita on, niin heti lääkäriin.
Tähän sairauteen ei ole mitään itsehoitoa. Ei kannata kotona -
jääpussin tai kylmägeelin kanssa ihmetellä, mitä tehtäisiin.
Näillä oireilla heti lääkäriin: muutamassa päivässä tullut -
kova niska-hartia-lonkan seudun kipu, kuumeilu, jäykkyys, -
vaikeus pukeutua, ohimon seudun särky ja päänsärky.
Tulehduskipulääkkeet auttavat lieviin oireisiin, jos ei heti pääse.
Mitä nopeammin hoito aloitetaan, sen tärkeämpi ja parempi.
Jos siis epäilee itsellään tätä, niin heti lääkäriin.
Lääkäri toteaa taudin tyypillisten oireiden perusteella -
ja verikokeella. Verikokeessa todetaan suurentunut senkka eli lasko.
Tunnusmerkillistä on, että LA eli senkka reippaasti kohoaa.
Jos epäillään ohimovaltimo- tulehdusta, -
on syytä ottaa valtimosta näytepala.
Siitä otetaan pieni pala ja mikroskoopissa tutkitaan, -
onko merkkejä ohimovaltimon tulehduksesta.
Dramaattista sairauden alun ja paranemisen kannalta on, -
että se lievittyy nopeasti suun kautta annettavalla kortisonilla.
Prednison/Prednisolon aika isoilla annoksilla aloitetaan -
ja tauti ikään kuin jossain mielessä pyyhkiytyy pois.
Sekin vahvistaa oikean diagnoosin, että se sopii siihen.
Jos on pelkkä polymyalgia ilman ohimovaltimotulehdusta, -
pärjätään yleensä aika pienellä kortisoniannoksella.
Ohimovaltimon tulehduksessa annetaan isoja kortisoniannoksia, -
jolla estetään näköhäiriö tai sokeus. Tässä on usein syytä -
antaa luustoa vahvistavia lääkkeitä.
Semmoisiakin lääkkeitä on, jotka estävät suurten kortisoniannosten -
aiheuttamaa luun haurastumista. Tässä kohtaa se on perusteltua.
Yleensä, jos haluat huolehtia luistasi, -
ota se 20 mikrogrammaa D-vitamiinia ja kuormita niitä.
Treenaa, sauvakävele, liiku. Sopivaa luita kuormittavaa liikuntaa.
Mitä enemmän kuormittaa, sen parempi.
Vältä ylenpalttista punaisen lihan syöntiä.
Toistan vielä, että korkeintaan oman painon grammamäärä/vrk.
Jos siis painat 70 kg, älä todella syö yli 70 g punaista lihaa/vrk!
Tämä ei tarkoita, että punaisen lihan käyttö on kielletty. Ei toki!
Ei sitä vaan pidä syödä 3-kertaista määrää, kuten suomalaiset miehet -
ja haurastuttavat luitaan.
Kortisoni ei paranna sairautta, mutta pitää oireet poissa.
Lääkäri alentaa annosta asteittain, kunnes löytyy -
pienin oireet poissa pitävä annos, joka jatkuu niin kauan, -
kun sairaus on aktiivinen.
Polymyalgia rheumatica (lihasreuma) paranee itsestään 1-2 vuodessa.
Ohimovaltimon tulehduksessa kortisoniannos on siis aina suurempi.
Sitä ei pidä pelätä, vaan se on täysin välttämätöntä käyttää.
No, polymyalgiaa ei voi ehkäistä, koska sen syytä ei tunneta.
Se on täysmysteeri, mikä se on. Ei tiedetä, ei voida ehkäistä, -
mutta se voidaan hoitaa ja sen hoitaminen on tärkeää.
Sitten siirrytään fibromyalgiaan. Se on merkillinen tauti, -
jonka olemassaolosta lääkäritkin tappelivat vielä 20 vuotta sitten.
Eli onko sitä olemassa vai ei. Kinattiin, että se on pelleilyä -
eikä sitä ole olemassakaan. Ihmisten keksintöä yms.
Nyt se on vakiintunut ja on totta kai olemassa.
Kyllä tässä asiakas on oikeassa. Ei turhaan tulla valittamaan kipua.
Ei pidä leimata heitä koskaan luulosairaiksi.
Se on aivan väärä lähtökohta.
Terveydenhuoltohenkilöstökin voi korjata asennettaan.
Ei pidä leimata luulosairaaksi. Lääkäriin tuloon on kyllä joku syy.
Mikä se fibromyalgia on? Se on aika yleinen.
Jopa 4 henkilöä 100:sta sairastaa sitä, -
mutta vain osalla oireitten voimakkuus vaatii lääkärin apua.
Mitkä ne oireet ovat? Ne ovat aika epämääräisiä.
Kipuja on eri puolilla kehoa ja väsymystä.
80-90 % potilaista on naisia, siis vahva enemmistö.
Iän myötä fibromyalgian mahdollisuus kasvaa.
Tavallisimmin se todetaan 30-50 -vuotiailla.
Lihasreuma oli yli 70-kymppisten ja tämä on 30-50 -vuotiaitten vaiva.
Fibromyalgian syyt.
Fibromyalgiapotilailla kivun kokeminen on poikkeavaa.
Filosofisesti ajatellen emme oikein tiedä, mitä kipu on.
Jokainen tietää, että teki kipeää, mutta mitä se tarkoittaa?
Kipuaistimista kipuhermoja pitkin tuleva viesti on vain sähkövirtaa.
Miksi se aistitaan aivoissa kipuna?
Miksi silmän kautta tulevasta sähkövirrasta tehdään kuva?
Ei näitä kukaan tiedä. Joku voisi kysyä, miksi Jumala loi kivun.
Entä toisinpäin? Entä jos kipua ei olisi?
Jos et tuntisi kipua, työntäisit kätesi kuumaan uuniin.
Sormet tuhoutuisivat, koska kipu on suojamekanismi.
Leprassa menetetään kärkijäseniä, koska kiputunto lähtee.
Kivulla on oma roolinsa. Kipua tuntevien kudosten, lihasten, luiden -
pitääkin tuntea kipua. Ne, joiden ei kuulu tuntea kipua, rustot ym. -
sekin on suunniteltua. Kaikki on tarkoituksenmukaista.
Fibromyalgiapotilaalla kivun kokeminen vaikuttaisi poikkeavalta.
Se todennäköisesti johtuu keskushermoston häiriöstä.
Voi se johtua hermoradoistakin. Kipukynnys voi olla alentunut -
johtuen kipuratojen poikkeavasta toiminnasta.
Esim. metabolisessa oireyhtymässä eli piilevässä diabeteksessa -
aterian jälkeen verensokerit ovat aika korkeita.
Kudokset ikään kuin sokeroituvat. Siitä voi tulla neuropatiaa, -
joka vaikuttaa sen, että voi tulla hyvin kipuherkäksi.
Joku tällainen mekanismi siinä voi olla takana.
Kun fibromyalgia yleistyy, sen hoitokeinot peilaavat sitä, -
mikä sen voisi aiheuttaa. Liian vähäinen liikunta?
Ehkä ylipaino tms.? Tai kudosten aineenvaihduntahäiriö?
Ei tiedetä. Ne ovat olettamuksia, mutta voi niissä olla perääkin.
Fibromyalgiassa ärsyke, joka ei kaikille aiheuta kovaa kipua, -
niin näille potilaille aiheuttaa sen.
Minulla on sellainen kutina, että tässä on kysymys -
kudosten aineenvaihdunnan häiriöstä häiriten hermojen toimintaa, -
mutta ollaan varovaisia. Taudin perussyytä ei tunneta.
Emme voi ketään syyttää, että itse olisi sen aiheuttanut.
Se on täysin väärin. Sitä asennetta ei pidä ottaa.
Fibromyalgia ilmeisesti ei ole itsenäinen sairaus, -
vaan oireet voivat kehittyä todella monella eri mekanismilla.
Melko usein kipu- ja uupumusoireet alkavat melko nopeasti.
Monet voivat jopa osoittaa hetken, jolloin se alkoi. Mielenkiintoista.
Oireiden taustalla on usein laukaisevia tekijöitä, -
esim. vakava sairastuminen, työssä raskas vaihe -
tai vaikea psyykkinen rasittuminen. Tämä on mielenkiintoista.
Puhutaan psykosomaattisista sairauksista. On totta, -
että kipu voi joskus korostua psyykkisen stressin aikana.
Esimerkkinä eräs saattohoidossa ollut potilas, -
jolla oli äärettömän kovia sietämättömiä kipuja.
Niihin ei auttanut mikään, eivät morfiinit eikä mitkään.
Alettiin epäillä psyykkistä stressiä. (Hän oli siis saattohoidossa)
Kävi ilmi, että hänellä oli ollut tosi paha riita lähiomaisen kanssa.
Välit olivat täysin poikki eikä sitä oltu sovittu.
Lähiomainen etsittiin ulkomailta ja hän lensi Suomeen.
Sitten asiat sovittiin ja pyydettiin anteeksi.
Sitten kipu hävisi saman tien.
Mitä tästä opimme? Jaakobin kirjeen 5. luvussa on hyvä neuvo: -
Tunnustakaa syntinne toisillenne ja rukoilkaa toistenne puolesta, -
niin te parannutte. Tässä luvussa puhutaan -
sairaiden voitelemisesta öljyllä.
Se on tietysti kristityn aina muistettava -
ja esirukous sairauksien puolesta on suositeltavaa ja kannatettavaa.
No, sitten takaisin fibromyalgiaan.
Jatkuvaa kipua tuntuu laajalti kehossa.
Kipu tuntuu molemmin puolin kehoa. Se on tyypillistä.
Vyötärön ylä- ja alapuolella. Paikka voi vaihdella tai muuttua -
täysin selittämättömästi ilman järkevää selitystä.
Kipu on usein kolottavaa.
Mitä kolotus on? Kaikki sen varmaan ymmärtävät.
Tässä on muuten tärkeää, että potilaan ja lääkärin äidinkieli -
jos se on sama, se on suuri etu.
Voi olla, että ulkomaalaisen - lääkärin tai potilaan -
on vaikea selittää kivun hienostuneita piirteitä, -
jotka kuitenkin ovat tärkeitä.
Olen aina sanonut, että on syytä antaa potilaan selittää -
rauhassa kivun vivahteet, kestot, oireet.
Ne eivät toki ole yhdentekeviä, vaan niistä diagnoosi tehdään.
Potilasta ei saa keskeyttää, vaan antaa puhua rauhassa.
Hän kuitenkin on se, joka antaa diagnoosin.
Tämä ei ole siis mitään eläinlääketiedettä.
Tosin eläintenkin käyttäytymiseen vaikuttaa paljon hoitajan käytös.
Kyllä niilläkin psykosomatiikka pelaa.
Kipu fibromyalgiassa on usein repivää, polttavaa -
tai vihlovaa ja kolottavaa. Sairauteen kuuluvat -
painoarat kohdat kehossa, esim. niskassa, selässä, pakaroissa -
ja lantion alueella. Painoarkuus todetaan aina vertaillen.
Tosin tässä se on yleensä symmetristä.
Fibromyalgiaan liittyy aamulla alkava, koko päivän kestävä uupumus.
Potilas on uupunut. Yöuni on katkeilevaa eikä virkistä.
Oireet voivat vaihdella aika paljon ulkoisista tekijöistä, -
esim. säätilan, saunomisen (mielen- kiintoista, ehkä kuumuus vaikuttaa)
ja stressin vaikutuksesta. Lisäksi voi esiintyä vaihtelevasti -
muita oireita, kuten turvotuksen tunnetta, puutumista, pistelyä, -
päänsärkyä, vatsa- ja sydänoireita, keskittymisvaikeutta, masennusta.
Sairaus on pitkäaikainen eli krooninen, -
mutta sen oireita voidaan hoidolla lievittää.
Taudin toteamiseksi ei ole laboratoriotestiä, esim. verikoetta.
Diagnoosi perustuu lueteltuihin tyypillisiin oireisiin ja siihen, -
että muita sairauksia ei löydy oireiden aiheuttajaksi.
Miten tätä hoidetaan? Liikunta auttaa, joskin ensin pahentaa.
Potilaan motivointi on joskus vaikeaa, koska oireet pahenevat.
Sanon, että niin kuuluukin. Pitää liikkua pikkuhiljaa -
vaikka pari minuuttia kerrallaan lisäten. Siitä se lähtee.
Laihduttaminen auttaa. 5 kg:n laihdutus tekee ihmeitä -
parantamalla yöunta. Liikunta aloitetaan varovasti -
ja sen aikana voi lievästi hikoilla ja hengästyä, -
mutta voimakasta rasitusta vältetään. Pienin askelin sitkeästi -
lisätään liikuntaa. Sauvakävely on hyvä.
Liikuntaa vähintään 2 kertaa/vko, jotta se tehoaisi.
Laihdutus siis auttaa, hyvästä yöunesta huolehtiminen -
(sänky, patja kuntoon). Usko omaan suoritukseen ja sitkeyteen auttaa -
ja sekin, että se on ihan oikea tauti, jota hoidetaan liikunnalla.
Lääkkeet eivät auta mitään, Turha syödä Buranaa tms.
Ne eivät ole ollenkaan tämän taudin lääkkeitä.
Joskus käytetään lievää masennuslääkeannosta yöuneen, -
mutta yleensä ei kannata.
Turha yrittää tulehduskipulääkkeitä tai Parasetamolia. Ei auta.
Pikkuhiljaa pienin askelin liikutaan, laihdutetaan, -
huolehditaan yöunesta ja ollaan positiivisella mielellä.
Kyllä se vähitellen paranee ja helpottaa, kun ollaan kärsivällisiä.
Hyvä katsoja! Kiitos, että seurasit Herra käyttää lääkäriä -ohjelmaa!
Jos tästä ohjelmasta on ollut sinulle hyötyä, -
ja haluat tukea sen tuottamista, -
voit soittaa ruudussa näkyvään tukinumeroon 0600-10077.
Puhelun hinta on noin 10 euroa. Ruudussa näkyy tilinumero.
Laita viite, niin tuki kohdentuu Herra käyttää lääkäriä -ohjelmaan.
Kiitos ja siunausta sinulle!
Tekstitys: Tuula-Riitta Virrankare